Document ID: 32014R1165

KOMISIJAS ĪSTENOŠANAS REGULA (ES) Nr. 1165/2014
(2014. gada 31. oktobris),
ar ko groza Regulu (EK) Nr. 2535/2001 attiecībā uz tarifa kvotu pārvaldīšanu Ukrainas izcelsmes piena produktiem
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 187. panta a) punktu,
tā kā:
(1)
Ar Eiropas Parlamenta un Padomes Regulu (ES) Nr. 374/2014 (2) paredz preferenču režīmu attiecībā uz muitas nodokļiem dažu Ukrainas izcelsmes preču importam. Saskaņā ar minētās regulas 3. pantu lauksaimniecības produktus, kas uzskaitīti tās III pielikumā, atļauts importēt Savienībā, nepārsniedzot tarifu kvotas, kas norādītas minētajā pielikumā. Ar Komisijas Īstenošanas regulu (ES) Nr. 415/2014 (3) tika grozīta Komisijas Regula (EK) Nr. 2535/2001 (4), lai ietvertu tarifu kvotas piena produktiem, kas minētas Regulā (ES) Nr. 374/2014 un kas atvērtas līdz 2014. gada 31. oktobrim.
(2)
Regulā (ES) Nr. 374/2014 grozījumi ir izdarīti ar Eiropas Parlamenta un Padomes Regulu (ES) Nr. 1150/2014 (5). Ar grozījumu galvenokārt paredz pagarināt Regulas (ES) Nr. 374/2014 piemērošanu līdz 2015. gada 31. decembrim un nosaka kvotās paredzētos daudzumus 2015. gadam. Tāpēc ir lietderīgi paredzēt Regulas (EK) Nr. 2535/2001 5. panta l) punktā minēto tarifu kvotu pārvaldīšanu 2015. gadam.
(3)
Tāpēc Regula (EK) Nr. 2535/2001 būtu attiecīgi jāgroza.
(4)
Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,
IR PIEŅĒMUSI ŠO REGULU.
1. pants
Grozījumi Regulā (EK) Nr. 2535/2001
Regulas (EK) Nr. 2535/2001 I pielikuma L daļu aizstāj ar šīs regulas pielikumu.
2. pants
Stāšanās spēkā
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2014. gada 31. oktobrī

Labels: 3
17
18